Nacionalinė alėja

Nacionalinė alėja () – atviras nacionalinis parkas Jungtinių Amerikos Valstijų sostinės Vašingtono centre. Nacionalinę alėją administruoja Nacionalinė parkų tarnyba. Alėja taip pat yra Nacionalinės alėjos ir memorialinių parkų administracinio vieneto dalis. Nacionalinė alėja yra Vakarų Potomako ir Konstitucijos sodų parkų dalis. Oficialiai, Nacionaline alėja yra laikomas plotas tarp Linkolno memorialo ir Vašingtono paminklo. Nacionalinę alėją kasmet aplanko apie 24 milijonus žmonių.

Dydis 
 Nuo Kapitolijaus laiptų iki Linkolno memorialo alėja tęsiasi 3 kilometrus (1,9 mylios).
 Nuo Kapitolijaus laiptų iki Vašingtono paminklo alėja tęsiasi 1,8 kilometro (1,2 mylios)
 Nuo Uliso Granto memorialo iki Linkolno memorialo alėja užima 125,9 hektarų (309,2 akrų) plotą.

Architektūros paminklai, muziejai ir kiti objektai 

Nacionalinėje alėjoje yra šie architektūriniai paminklai, muziejai ir kiti objektai::

Išskyrus Nacionalinę meno galeriją, visi muziejai, esantys nacionalinėje alėjoje yra Smitsono instituto dalis. Smitsono institutas taip pat prižiūri sodus esančius šalia instituto muziejų.

Nacionalinei alėjai taip pat priklauso Jungtinių Valstijų Kapitolijus (nr. 7), Jungtinių Valstijų Botanikos sodas (nr. 9) ir Vašingtono paminklas (nr. 1). Nacionalinei alėjai taip pat priklauso:

Smitsono institutas planuoja statyti Nacionalinį afroamerikiečių istorijos ir kultūros muziejų 2 hektarų dydžio teritorijoje tarp Vašingtono paminklo ir Nacionalinio Amerikos istorijos muziejaus. Statybas tikimasi pradėti 2012 metais

Naudojimas 

Nacionalinė alėja kartu su Vašingtono sostinės zona yra pagrindiniai objektai, kurių dėka JAV sostinė tapo vienu iš populiariausių turistų lankomų vietų šalyje. Tačiau alėja yra ne tik mėgstamas turistų centras. Ji yra naudojama ir kitiems tikslams.

Protestai ir mitingai 

Didelė ir atvira nacionalinė alėja šalies sostinės centre yra patraukli vieta rengti visų rūšių protestams ir mitingams. Vienas iš garsiausių pavyzdžių yra 1963 m. žygis į Vašingtoną – politinis mitingas už afroamerikiečių pilietines teises. Mitingo metu Martinas Liuteris Kingas pasakė savo garsiąją kalbą „Aš turiu svajonę”.

Masiškiausias oficialiai užfiksuotas buvo 1969 m. spalio 15 d. Vietnamo karo moratoriumo mitingas. Tačiau vėliau galėjo įvykti ir dar masiškesni mitingai, nes nuo pastarojo mitingo policija nebeskelbė oficialių duomenų apie apytikslį žmonių skaičių susibūrimuose, rengiamuose nacionalinėje alėjoje. 2004 m. įvykęs žygis už moterų gyvybes yra laikomas didžiausiu alėjoje surengtu mitingu. 2007 m. sausio 17 d. dešimtys tūkstančių protestuotojų, prieštaraujančių karui Irake susirinko nacionalinė alėjoje išreikšti pilietinę nuomonę. Šis mitingas sudarė precendentą, leidusį lyginti šį mitingą su protestu prieš karą Vietname.

JAV prezidento inauguracija 

JAV prezidentų inauguracijų metu, žmonės, norintys pamatyti, kaip prisiekia išrinktasis JAV prezidentas, renkasi nacionalinėje alėjoje.

2008 m. gruodžio 4 d. JAV prezidento inauguracijos organizacinis komitetas pranešė, kad pirmą kartą visa nacionalinė alėja bus atvira visuomenei, kad daugiau nei bet kada žmonių galėtų iš patogios pozicijos pamatyti prezidento inauguracinę ceremoniją. Šis sprendimas buvo priimtas dėl numatyto masinio daugiau nei 2 milijonų žmonių dalyvavimo 2009 m. sausio 20 d. prezidento Barako Obamos inauguracijoje. Nepaisant šio sprendimo, žmonių, siekiančių pateikti į renginį, minia perlipo, o vėliau ir pašalino apsaugines tvoras, pastatytas aplink Smitsono instituto prižiūrimą Mary Livingston Ripley sodą, esantį už šešių blokų nuo tos vietos, kur B. Obama davė inauguracinę priesaiką. Minia sutrypė ir išrovė sodo augmeniją. Daugiau nei tūkstantis žmonių su bilietais praleido ceremoniją, nes policija nukreipė juos ne tuo keliu. Asmenys su bilietais, nepatekę į renginį gavo inauguracijos ceremonijos vaizdo įrašus, Obamos ir viceprezidento Džo Baideno nuotraukas, taip ir ceremonijos nuotraukas.

Kiti renginiai, pramoginiai renginiai 

Nacionalinė alėja gan ilgai yra Vašingono gyventojų lengvo laisvalaikio dalis. Nacionalinėje alėjoje gyventojai bėgioja, rengia iškylas ir panašiai. Smitsono karuselė, esanti priešais Menų ir pramonės pastatą, yra populiarus sezoniškai veikiantis atrakcionas. Karuselė buvo pastatyta Gwynn Oak parke netoli Baltimorės, Merilando valstijoje 1947 m., ir buvo perkelta į nacionalinę alėją 1975 m.

Kasmetiniai renginiai 
Nacionalinėje alėjoje rengiami keli didesnio masto kasmetiniai renginiai. Kasmet paskutinį kovo mėnesio šeštadienį, pirmąją nacionalinio vyšnių žydėjimo festivalio dieną prie Vašingtono paminklo vyksta Smitsono aitvarų festivalis.

Žemės dienos progai skirti renginiai alėjoje vyksta kasmet apie balandžio 22 dieną. Savaitę trunkanti eilė eisenų, ekspozicijų, ritualų ir pasirodymų įvyks nacionalinėje alėjoje 2010 m. balandžio 17–balandžio 25 d. paminėti 40-ąją Žemės dienos.

Jungtinių Valstijų karinio jūrų laivyno, oro pajėgų ir sausumos pajėgų orkestrų dalys atlieka muzikinius pasirodymus ant vakarinių JAV Kapitolijaus laiptų pirmadieniais, trečiadieniais ir penktadieniais atitinkamai birželio, liepos ir rugpjūčio mėnesiais.

Šaltiniai 

 
JAV saugomos teritorijos
JAV parkai